cyanic-selkie/wikianc huggingface dataset:
Stan Winston
Stan Winston (født 7. april 1946 i Arlington i Virginia, død 15. juni 2008 i Malibu i California) var en amerikansk spesialeffekttekniker og sminkør. Han var best kjent for sitt arbeid i Edward saksehånd og Terminator-, Jurassic Park-, Alien- og Predator-seriene. Totalt har han blitt nominert til Oscar ti ganger, og har vunnet fire av dem.
Michael Mikayeli Gondwe
Michael Mikayeli Gondwe er en zambisk økonom og jurist, som siden desember 2011 til februar 2015 var sentralbanksjef for Zambias sentralbank, Zambias bank.
Utdanning og yrkeskarriere
Gondwe har en Bachelor of Law-grad og en MBA-tittel fra University of Zambia. Han er også alumni ved Advanced Management Programme ved University of Oxford.
Gondwe jobbet ved Zambias bank første gang fra 1982 til 1986, da han jobbet som styrets sekretær, og ledet da banksekretariatet (Bank Secretariat department). Denne avdelingen gir juridiske råd til sentralbanken, og jobber med rammeverk innen bankvirksomhet, insolvens, arbeidskraft og industrirelaterte områder.
I januar 1986 gikk han til PTA Bank (Preferential Trade Area Bank), der han jobbet i 25 år. PTA Bank er en del av frihandelsorganisasjonen COMESA (Common Market for Eastern and Southern Africa). PTA Bank er en utviklingsbank, som yter kreditt til medlemslandene og næringsliv i medlemslandene. I hans første år PRA Bank, fram til 1998, var han direktør for bankens juridiske og forretningsmessige område (Legal and Corporate Affairs). Etter dette var han personal- og administrasjonsdirektør en kort periode, fra august 1998 til desember 1999, før han i desember ble utnevnt til visepresident i PTA Bank. I år 2000 ble han forfremmet til bankens president. Regelverket i PTA Bank sier at bankens president eller administrerende direktør ikke kan inneha denne posisjonen i mer enn to 5-årsperioder, og i starten av 2011 endte hans andre periode som president. Banken hadde på dette tidspunktet 18 medlemsland.
Sentralbanksjef Caleb M. Fundanga gikk av i september 2011, og den 23. desember ble Michael Gondwe utnevnt til ny sentralbanksjef. En måned tidligere ble Bwalya Ng'andu utnevnt til visesentralbanksjef.
Giro di Lombardia 1987
Il Lombardia 1987 var et sykkelritt som ble arrangert i regionen Lombardia i Italia i 1987.
Boris Gromov
Boris Gromov (født 7. november 1943 i Saratov) er en russisk general og politiker. Under den afghansk-sovjetiske krig i Afghanistan kommanderte Gromov de sovjetiske styrkene, og han skal ha vært den siste sovjetiske soldaten som forlot Afghanistan da Sovjetunionen trakk seg ut i februar 1989. Han var guvernør av Moskva oblast siden 2000, og som visepresidentkandidat for kommunistpartiet i valget i 1991. Ved valget i 1995 ble han valgt inn til Statsdumaen, underhuset i Russlands parlament.
Ghayas Zahid
Ghayas Zahid (født 8. september 1994) er en norsk fotballspiller som spiller for den tyrkiske klubben MKE Ankaragücü.
Han har pakistansk familiebakgrunn og kommer fra Mortensrud i Oslo.
Klubb
Zahid kom fra guttefotball for Klemetsrud Idrettslag til junior- og 2. divisjonsfotball med Vålerenga Fotball som 14-åring.
Etter flere kamper for Vålerengas rekruttlag fikk han sin debut for A-laget høsten 2012 mot. Han fikk 4 kamper for A-laget denne sesongen, men spilte mest for rekruttlaget, og var ifølge Vålerengas juniortrener Aleksander Olsen helt avgjørende for at laget holdt seg i 2. divisjon i 2012. I 2013 gikk han på utlån til Ullensaker/Kisa, der fikk han 10 kamper.
Landslag
Zahid ble 14. mars 2013 tatt ut på Norges G19-landslag, og spilte to kamper mot Sveits som innbytter. Han fikk videre sin debut for Norges U21-landslag mot Kroatia den 13. november 2014, der han ble byttet inn for Bård Finne etter 60 minutter.
6. juni 2018 fikk han sin første landskamp for mot.
Bårdar Swing Club
Bårdar Swing Club (BSC) ble stiftet høsten 2002 som en sammenslåing av klubbene The Swingouts og Bårdar Boogie Club (BBC) med røttervtilbake til 1994. Bårdar Swing Club er organisert som en ideell organisasjon med formål å fremme swingdans.
Susan Gerbic
Susan Marie Gerbic (født 8. august 1962 i California i USA) er en amerikansk skeptisk aktivist. Hun oppvokst og bor i Salinas. Gerbic er medgrunnlegger av Monterey County Skeptics, grunnlegger og leder av Guerrilla Skepticism on Wikipedia (GSoW) prosjektet, en regelmessig bidragsyter til Skeptical Inquirer, og en fellow i Committee for Skeptical Inquiry. Gerbic har fokusert mye av sin skeptiske aktivisme på folk som påstår at de er klarsynte, deriblant Sylvia Browne, Tyler Henry, og Thomas John, som hun refererer til som «grief vampires» (norsk: «sorgvampyrer»).
Skeptisk aktivisme
Gerbic er oppvokst i Salinas som en sørstatsbaptist. Hennes interesse for det paranormale begynte da hun ble skremt av rapporter om selvantennende mennesker, «tanken på at man kan gå nedover gata og plutselig, boom!» Hennes religiøse oppdragelse ble utfordret i hennes sene tenår, har Gerbic fortalt Skeptical Inquirer-redaktør Benjamin Radford, da hun først kom over begrepet «ateist» da hun gikk på Alisal High School, takket være læreren hennes Mr. Borman. «Jeg oppdaget en dag at han aldri sa ‘under Gud’-delen av lojalitetsforpliktelse», sa hun. «Jeg spurte ham hvorfor, og han sa at det var fordi han var ateist. Jeg hadde aldri hørt ordet en gang.» Da hun oppdaget at det var andre som følte det samme som henne, leste hun alt hun kunne komme over om emnet. I 1996 var magasinet Skeptical Inquirer viktig for hennes utvikling til å bli en skeptisk aktivist.
I 2000 dro Gerbic på sin første konferanse, Skeptic's Toolbox i Eugene, Oregon. Etter å ha deltatt på flere konferanser, deriblant The Amaz!ng Meeting ville Gerbic gjøre noe mer proaktivt og det var derfor hun startet å redigere Wikipedia-artikler Hennes første bidrag var et bilde av Brian Dunning fra podcasten Skeptoid.
Hennes arbeid med drift av GSoW har gjort henne til et innflytelsesrikt medlem av skeptikermiljøet, som igjen har ført til at hun har blitt konsulent for Committee for Skeptical Inquiry. I februar 2018, ble hun utnevnt som fellow av Center For Inquiry.
Guerrilla Skepticism on Wikipedia
Gerbic er grunnlegger og leder av «Guerrilla Skepticism on Wikipedia» (GSoW), en organisasjon dedikert til å forbedre innholdet på Wikipedia ved å forbedre og opprette artikler som reflekterer idéene bak vitenskapelig naturalisme og skeptikerbevegelsen.🇵🇪. Guerrilla Skepticism on Wikipedia-prosjektet har skrevet og omskrevet over 600 Wikipedia-artikler på mange forskjellige språk, som samlet har blitt sett over 30 millioner ganger.
Gerbic og Mark Edward kom på navnet «Guerrilla Skepticism on Wikipedia» (GSoW) for å beskrive skeptisk aktivisme som er «mer skjult, mer grasrot, mer muldvarp-liknende». Idéen med organisert innsats kom fra Tim Farley etter at Gerbic var blitt frustrert over de typiske underprosjektene på Wikipedia, fordi de enten var sovende prosjekter eller lite brukervennlige, spesielt for nye bidragsytere. Hun begynte heller å lære opp nye bidragsytere via Facebook og over e-post. Den formelle begynnelsen på GSoW var i mai 2010, Interessen for prosjektet vokste etter at Gerbic hadde presentasjoner på SkeptiCalcon, og hadde en presentasjon av prosjektet i avisen til The Amaz!ng Meeting. I tillegg lagde hun en blogg om det. I et intervju med Richard Saunders, sier hun at denne typen prosjekter er «en perfekt storm, vi hadde aldri klart å få til dette uten spredningen på internett».
Gerbic bruker mye av tiden sin på å trene nye medlemmer av det stadig voksende teamet av bidragsytere til oppgaver som kreves for å effektivt skrive for et leksikon. Temaene de skriver om er diverse, deriblant scientologi, UFOer, og vaksiner. Siden starten har GSoW vokst, og magasinet Wired rapporterte i juli 2018 at prosjektet har over 120 bidragsytere fra forskjellige land.
Medlemmer av GSoW blir oppfordret til å bruke nevneverdige skeptiske- eller vitenskapelige artikler fra etablerte medier som kan brukes som signifikante referanser, og sitere disse i passende Wikipedia-artikler. Gerbic kaller dette for «baklengs redigering», som er omvendt av de mer vanlige prosessene hvor en bidragsyter jobber med en spesifikk artikkel og legger til referanser opptil flere kilder. GSoW-bidragsytere ser etter skeptiker relaterte artikler som trenger utbedring. Teamet samarbeider gjerne seg imellom. Noen ganger vil de også direkte intervju en nevneverdig person for å få bedre referanser og ressurser.
Gerbic sier at «We Got Your Wiki Back Project!» er et populært GSoW underprosjekt. Prosjektets mål er å forbedre Wikipedia-artikler om skeptiske talspersoner, spesielt når de er synlige i media og Wikipedias sider deres gjerne har en stigning. Intensjonen er at folk skal finne tilfredsstillende, pålitelig informasjon på Wikipedia.
I august 2012 begynte Gerbic å trene ikke-engelske bidragsytere. Det begynte med at hun prøvde å få Jerry Andrus Wikipedia-artikkel oversatt til så mange språk som mulig, kalt «Lets Start with Jerry»-prosjektet. Med hennes veiledning ble siden oversatt til arabisk, afrikansk, nederlandsk, portugisisk, russisk, spansk og svensk.
Sent i 2017 dro Gerbic rundt i Europa med «About Time Tour» og snakket om forskjellig skeptisk aktivisme ved flere sammenkomster. I løpet av denne turen var hun også på Kulturhuset i Oslo med Mark Edward og snakket om GSoW og skeptisk aktivisme I løpet av denne turen var hun gjest på Bloomberg TV i Bulgaria, og intervjuet ble skrevet om i artikkelen «Can we trust Wikipedia?» (norsk: «Kan vi stole på wikipedia?»)
Gerbic var en fremhevet taler på CSICon i 2017 hvor hun snakket om GSoW, og rekrutterte nye bidragsytere til teamet.
Aktivisme mot synske
Gerbic fokuserer mye av sin skeptiske aktivisme mot klarsynte, som hun mener er sorgvampyrer fordi de jakter på desperate familier som vil gjøre hva som helst for å snakke med sine kjære eller som vil betale hva som helst for å finne sine savnede barn.
I en artikkel på nett i 2018 i Skeptical Inquirer summerer Gerbic vanlige teknikker som klarsynte bruker for å oppnå effekt. Alt fra å utnytte hvordan hjernen prosseserer informasjon til å benytte cold reading- og hot reading-teknikker.
Sylvia Browne
I 2012 organiserte Gerbic og Edward en protest mot selverklærte synske Sylvia Browne da hun var på Imperial Palace Hotel og Casino i Las Vegas 13. juli samme år. Hun fikk også med seg flere som protesterte, blant annet Benjamin Radford, Ross Blocher, Bob Blaskiewitz og Jay Diamond. Gruppen sto utenfor lokalet og delte ut brosjyrer som forklarte «cold reading» teknikker og beskrev noen utvalgte såkalte spådommer Brown har kommet med over årene som har vist seg å være feil.
Chip Coffey
I 2014 organiserte Gerbic en «undercover»-operasjon på mediumet Chip Coffey som hun kalte Operation Bumblebee. Hun og to medsammensvorne benyttet seg av falske identiteter og falske døde familiemedlemmer, komplett med bakgrunnshistorier og bilder, og deltok på et Coffey-arrangement i San Jose. Da de minglet med andre deltakere før forestillingen startet passet de på å snakke så mye de kunne om deres påståtte døde familiemedlemmer, i håp om at en av Coffeys assistenter skulle overhøre dem. I løpet av showet gjorde Coffey lesinger av alle tre og påsto at han var i kontakt med hver av de døde familiemedlemmene de hadde diktet opp, og kom med detaljer som Gerbic og de andre hadde kommet med før forestillingen startet.
Tyler Henry
I 2015 kom oppadstigende medium Tyler Henry i Gerbics søkelys. Henry hadde et nytt TV-program på E! Network, og Gerbic merket at et Google-søk av navnet kun viste positive artikler, og han møtte liten skeptisisme eller kritikk. Hun startet da det hun kalte Operation Tater Tot. Gerbic engasjerte velkjente skeptiske aktivister til å skrive om Henry, og til å komme med en alternativ forklaring på hva han gjorde, for å gi et mer balanser bilde enn bare ukritisk ros som ble presentert i media ellers. Aktivistene som publiserte noe rundt Henry som en del av operasjonen inkluderte Sharon Hill, Hemant Mehta, Jerry Coyne, Caleb Lack, Stephen Propatier og David Gorski.
I desember 2016 utga Nicki Swift en video «Proof That Hollywood Medium Is Totally Fake» (norsk: «Bevis på at Hollywood-mediumer er helt falske»), hvor hun gir en punkt-for-punkt gjennomgang av Tyler Henrys «synske lesninger». Swift går i detalj om hvordan svindelen hans fungerer og refererer til Gerbics analyse av Henry: «Ifølge Susan Gerbic fra Skeptical Inquirer utnytter han klinetenes smerte som en sorgvampyr ved å late som han kan kommunisere med deres [døde] familiemedlemmer».
Tim Braun
I 2015 engasjerte Gerbic Heather Henderson til å hjelpe henne med en oppfølging av operasjonen mot Chip Coffey. Gerbics team, uten Hendersons deltakelse, skapte de mange falske Facebook-kontoer, flere av disse ble facebookvenner med kjente mediumer. Henderson kom da inn og poserte som den sørgende moren til en avdød 13-åring, og fikk en privat lesing av Tim Braun. Siden Henderson ikke hadde fått vite noen detaljer om «sin» Facebook-konto fungerte dette som et dobbelblindet eksperiment hvor hun ikke kunne lede Braun mot et riktig svar ved et uhell. Med tillatelse til å ta lydopptak hadde Henderson en times lang samtale med Braun som påsto at han hadde kontakt med hennes ikke-eksisterende sønner, mann og familie. Gerbic kalte det Operation Ice Cream Cone, viste ikke med sikkerhet at Braun brukte noe av informasjonen fra Facebook-siden hennes, men alle uttalelsene han kom med til Henderson var feil. Hele klippet er tilgjengelig på YouTube.
Thomas John
Lifetime produserte et realityprogram med påståtte medium Thomas John Flanagan, kalt Seatbelt Psychic, som hovedrolle. John utgir seg for å være en sjåfør som overrasker «intetanende» passasjerer når han kommer med meldinger fra deres avdøde slektninger. Gerbic fant ut at Johns passasjerer faktisk er skuespillere, hvorav flere har IMDbsider. Gerbic konkluderte med at skespillerne med sannsynlighet var ansatt for å bli kjørt av John, men de spilte antakelig ikke når de snakket med ham. Hun konkluderte også med at detaljene om livene deres som John nevner var lett å finne på sosiale medier og at de antakelig ble gitt til John, noe som gjør at lesingene hans var hot reading. En av passasjerene, Wendy Westmoreland, spilte en karakter i Stalked by a Doctor, et annet TV-program som er produsert av Lifetime.
I mars 2017 ble Thomas John tatt for hot reading i en unercoveraksjon kalt «Operation Pizza Roll». Aksjonen var planlagt og utført av Gerbic and mentalist Mark Edward. Det ugifte paret, Gerbic og Edward, deltok på Johns forestilling under pseudonymer og ble «lest» som det gifte paret Susanna og Mark Wilson av John. I løpet av hele lesingen mislyktes John i å finne deres sanne identitet, eller at de i det hele tatt var villedende. All personlig informasjon han ga dem stemte med det som sto på deres falske Facebook-kontoer, enn deres virkelige liv, og John fortalte at han fikk denne informasjonen fra deres døde slektninger.
Disse detaljene var fra de falske Facebook-kontoene til paret, som hadde blitt klargjort av en gruppe skeptikere i forkant av lesingen og Gerbic og Edward visste ikke om den spesifikke informasjonen på disse kontoene. Denne blindingen ble gjort for å unngå at John skulle kunne påstå i ettertid at den falske informasjonen faktisk kom fra Gerbic og Edwards hoder. I en av artiklene hun skrev om emnet avslørte Gerbic også at John på en privat etter-forestillingen samling at én av de han hadde gjort en lesing av i virkeligheten var hans egen student.
Da Hitt tok kontakt med John for å få en kommentar fra ham insisterte John på at han ikke brukte Facebook: «Jeg husker henne, Gerbic, at un kom til arrangementet... Jeg kjente henne igjen fordi hun var der med han andre mannen som skrev den boka.» og «Jeg har øynene lukket i en og en halv time når jeg gjør lesinger. Hvis hun snakket i løpet av den tiden så husker jeg det ikke». John argumenterte også for at hele eksperimentet var uvitenskapelig. At Susan kommer til en lesing og får en to minutters lesing og sier: «jeg lagde en falsk Facebook-post om hunden min, Buddy, og faren min som døde,» det er ikke en vitenskapelig testing av synske evner. Han la også til at «for det første, man må være forsker for å gjøre et vitenskapelig eksperiment, ikke noen som pleide å være fotograf på Sears». Da Gerbic ble spurt om mediumer ville endre adferd nå som de visste om skeptikernes metoder svarte hun at: «Jeg håper de ser Gerbicer i publikumet sitt hver gang de ser utover og at de lurer på om vi kanskje er der».
I juni 2019 skrev Skeptical Inquirer en artikkel kalt Thomas John Revisited der Gerbic rapporterte om etterdønningene av aksjonen. Dette inkluderte en gjennomgang av en «Facebook Live» video der John prøver å bevise evnene sine ved å gjøre det han påstår er en «vitenskapelig kontrollert lesing» av noen han sier er en fremmed. Gerbig tok for seg bit for bit og forteller hvorfor den ikke er vitenskapelig kontrollert, og beskrev hvordan Facebook nok en gang lett kunne gitt informasjon om vedkommende, selv om John beroliget med at han ikke hadde gjort det. «En av medlemmene i teamet mitt ga meg en liste over alle treffene Thomas John fikk under lesingen... og så ga samme medlem meg et skjermbilde av [personen som blir lest sin] Facebooksiden hvor hun poster om de samme tingene som John fortalte henne». Og selv om John har svart at N«ei, jeg Googler ikke folk. Nei, leser meg ikke opp om folk. Nei, jeg går ikke inn på folks nekrologer. Nei, jeg bruker ikke Ancestry.com». Har Gerbics artikkel med skjermbilder av Johns skjerm som ble tatt under direktesendingen. Disse skjermbildene viser leselister fra tidligere Googlesøk, inkludert søk på spesifikke personer, i tillegg til en side som skriver om seg selv at det er en "fortrolig måte å finne personer så du kan finne tilbake kontakten, eller bare få mer informasjon om personer. Personsøk kan inkludere telefonnummer, adresser, alder, fødselsår og fødselsdato, slektninger, og mer. Finn en person du er nysgjerring på — søk idag!"
Matt Fraser
Før The New York Times skrev om Gerbics suksessfulle aksjon mot Thomas John hadde de sin egen journalist i en annen undercover-aksjon for å bevitne hele prosessen fra begynnelsen. Slik klarte Jack Hitt å avdekke det som ble kalt "Operation Peach Pit" som var liknende aksjonen mot John. Denne gangen var målet mediumet Matt Fraser. Ifølge Hitt var Fraser "en ung synsk fra Long Island som likner Tom Cruise i rollen som en overentusiastisk altergutt. Han har vært i kretsen i årevis, og han har en bok under beltet og jobber på Doubletree eller Crowne Plazas bakrom hver andre eller tredje dag."
Biddle skrev også at "jeg gikk inn i denne opplevelsen... villig til å se om det var noe sannhet i påstandene til Matt Fraser... [men] han viste ingen overnaturlige evner. Bare et talent for fort å kunne overtale kundene sine til at han kan snakke med ånder." The New York Times rapporterte om denne aksjonen i samme artikkel som de skrev om den suksessfulle aksjonen mot Thomas John.
Monterey County Skeptics
Gerbic deltok i "the Skeptic's Toolbox"" i Eugene, Oregon i 2002. Ray Hyman, lederen av the Skeptic's Toolbox, anbefalte henne å starte sin egen, lokale konferanse. I 2007 ble hun kontaktet av, Steve Weller, en annen skeptiker som bodde i nærheten av henne og sammen brukte de Yahoogrupper til å finne likesinnede skeptikere og startet Monterey County Skeptics (MCS).
MSC deltok i "There's Nothing in it", også referert til som 10:23-kampanjen, en internasjonal kampanje som Også skeptikere i Oslo deltok i, hvor folk tok en overdose homeopatiske tabletter. Dette var for å demonstrere effekten, eller fraværet av effekt, av homeopati. Gerbic selv tok 80 tabletter (15 doser) av Boiron 30C Belladonna. I 2011, i løpet av SkeptiCal, ble Gerbic med på et annet overdoseprosjekt hvor over 100 deltakere skulle ta 15 ganger anbefalt dose av det homeopatiske middelet caffea cruda, som blir brukt mot søvnighet. 3. Januar 2015 hadde MSC sin første SkeptiCamp i Nord-Carolina. Mark Edward var konferansier for begivenheten som var en dag full av gratispresentasjoner om skeptisisme kritisk tenking, vitenskap, og relaterte emner. Foredragene inkluderte åtte talere, inkludert Gerbic, hvis presentasjon omhandlet en seks måneder lang undercover aksjon. I avisen Monterey Herald skrev en reporter som deltok på konferansene at "SkeptiCamp Monterey 2015 er en samling av folk som velger å ta omtrent alt med en klype salt — og antakelig en hel spiseskje."
Januar 2017 holdt MSC sin tredje årlige "SkeptiCamp Monterey" og det ble dekket av Monterey Herald igjen. I artikkelen ble Gerbic sitert "dette er det første året vi virkelig prøver å vokse, og det er den første gangen vi har foredragsholdere her fra lengre unna og at vi gir dem en større arena." Hun refererte da til den profesjonelle skeptikeren, forfatteren og foredragsholderen Benjamin Radford, som har utforsket og skrevet om en rekke uforklarte fenomener og skrevet på et bredt spekter av emner av interesse for skeptikere.
Konferansefremmende arbeid
Temaet å gå på skeptiske konferanser fikk mye oppmerksomhet av Gerbics i hennes segmenter i Skeptical Societys Skepticality podcast. I en artikkel i Skeptical Inquirer i 2014 skrev hun om Skeptic's Toolbox, og diskuterte viktigheten av å gå på konferanser "vi vet at vår beste ressurs er våre folk."
I oktober 2015 lagde hun en rekke workshops i Australia som endte med at hun var gjesteforeleser på Australian Skeptics' Convention.
I 2016 og 2017, for å promotere begge CSICon arrangementene, intervjuet Gerbic mange av de planlagte foredragsholderne i forkant av disse konferansene. Intervjuene ble publisert av Center for Inquiry. De inkluderte intervjuer av Bob Novella, Maria Konnikova, Sheldon W. Helms, Evan Bernstein, Kavin Senapathy, James Alcock, Robert Brotherton, Richard Saunders, Kevin Folta, Natalie Newell produsent og regissør av Science Moms, Kenny Biddle, Taner Edis, Britt Hermes, Mark Edward, Craig Foster, Harriet Hall, og George Hrab.
Reaksjoner
Gerbics skeptiske aktivisme har fått oppmerksomhet og kritikk fra tilhengere av alternativ medisin og av det paranormale.
GSoW har tidvis fått skylden for å ha endret på Wikipediasider til personer som er tilhengere av det alternative, deriblant de engelske sidene til Deepak Chopra og Rupert Sheldrake. Gerbic har sagt at hun forstår frustrasjonen offentlige personer må ha over artikler som endrer seg utover deres kontroll, men at anklagelsene om forfølgelsen og endringen av enkelte personers Wikipediasider for å rekruttere og trene nye bidragsytere typisk kommer av at folk har misforstått Wikipediareglene. "Wikipedia trenger folk til å bidra..." og "pseudovitenskap må bli godt underbygget før det kan bli lagt til en artikkel. Skeptikere får også endringer fjernet om de ikke har gode kilder. Wikipedia er for viktig til å bli vandalisert... det er for viktigt til at vi kan ignorere det."
I februart 2015 i en artikkel i magasinet "Skeptic" kalt "Considering a Complaint About Skeptical Tactics" så Daniel Loxton på kontroversen rundt Gerbics forskjellige undercover aksjoner, og reakjsoner fra tilhengere av det pseudovitenskapelige og fra skeptikere. Dette satte fokus på det større spørsmålet: "Bør falske påstander om det paranormale bli identifisert? Og om så, hvilke metoder kan forsvares for å oppnå det?"
Thomas John reagerte på "Operation Pizza Roll": "At Susan kommer til en lesing og får en to minutters lesing og sier 'Jeg lagde en falsk facebookpost om hunden min, Buddy, og faren min som døde,' det er ikke en vitenskapelig testing av synske evner. For det første, man må være forsker for å gjøre et vitenskapelig eksperiment, ikke noen som pleide å være fotograf på Sears."
Personlig liv
Faren til Gerbic døde av kreft i 1989.
I 2013 kunngjorde Gerbic at hun hadde brystkreft. Hun fullførte 20 uker med cellegift for kreft i stadium II i desember 2013, og hun fullførte 33 strålebehandlinger før april 2014.
Akkumulasjonsområde
Akkumulasjonsområde er den delen av en isbre der pålagring av snø om vinteren (akkumulasjon) overstiger mengden snø og is som smelter om sommeren (ablasjon). Området har positiv massebalanse.
Rutle gravplass
Rutle gravplass er en gravlund i Gulen kommune i Vestland fylke. Den ligger på Rutle, i sørkant av Rutleneset og et par kilometer vest for Rutledal fergested.
Ved inngangen til gravlunden er en portal. På gravlunden står et minnesmerke over et krigsoffer.
Strengivatnet naturreservat
Strengivatnet naturreservat ligger på sørvestsiden av Strengivatnet i Brønnøy kommune, Nordland. Fredningen tar sikte på å verne et større område boreal regnskog med den trolig rikeste gjenværende forekomsten av granfiltlav i Europa. Her finnes også en rekke andre rødlistede lavarter.
Fredningen er ikke til hinder for at det kan drives reindrift i området.
Belarus under Europalekene 2015
Belarus under Europalekene 2015 deltok i Europalekene 2015 i Baku, Azerbaijan fra 12. til 28. juni 2015.
Medaljevinnere
Kilde:
Likevektslinje
Likevektslinjen på en isbre angir grensen hvor akkumulasjon (pålagring) er lik ablasjon (avsmelting). Denne er i konstant bevegelse avhengig av de rådende klimaforhold.
Madaphlocteis
Madaphlocteis er en slekt av biller som hører til familien praktbiller (Buprestidae).
Utseende
Middelsstore, avlagt-ovale, litt flate, mørke praktbiller. Oversiden er fint hårete.
Utbredelse
Slekten lever på Madagaskar.
Talupes
Talupes er en slekt av biller som hører til familien trebukker (Cerambycidae).
Utseende
Middelsstore (ca. 20-25 millimeter), avlange, blanke, brunlige trebukker. Antennene er ganske kraftige (men tynnere mot spissen), sagtakkede og noe kortere enn kroppen. Hodet er temmelig stort og bredt, firkantet. Pronotum er nærmest trapesformet, mye bredere enn langt, uten pigger langs ytterkanten. Det er bredest ved forhjørnene og ganske kraftig avsmalnende i den bakre halvdelen. Dekkvingene er parallellsidige med avrundede "skuldre".
Utbredelse
Slekten er endemisk for Madagaskar.
Giro di Lombardia 1986
Il Lombardia 1986 var et sykkelritt som ble arrangert i regionen Lombardia i Italia i 1986.
Norkorn
Norkorn er en norsk bransjeorganisasjon for norske bygdemøller og kornsiloer. Foreningen er tilsluttet NHO Mat og Bio, landsforeningen for bedrifter i matindustri og bioproduksjon. Foreningen har 40 medlemsbedrifter, med til sammen ca. 350 ansatte. Medlemmene omfatter både aksjeselskap, andelslag og familieforetak. Styret består av tre medlemmer og styreplassene søkes fordelt mellom bransjens tre hovedgrupperinger, henholdsvis Norgesfôr, Fiskå Mølle og de uavhengige møllene (tidligere Fellesmøllene).
Arne Christensen
Arne Christensen (født 1803, død 1883) var en norsk grosserer som grunnla handelshuset A. Christensen i Christiania. Han eide bl.a. byløkken Frydenlund i Oslo.
Han var bondegutt fra Gjerpen, og tok i 1833 borgerskap som kjøpmann i Christiania. Han ble stamfar for slekten Christensen.
Norkorn
Historie
Med virkning fra 1. januar 2006 ble det inngått en samarbeidsavtale med Kjøttindustriens Fellesforening (KIFF) om ivaretakelse av sekretariatsfunksjonen. Norkorn avviklet samtidig forholdet til egne ansatte. Samarbeidsavtalen med KIFF ble våren 2009 avløst av en mer omfattende og forpliktende samordningsavtale med NHO Mat og Bio. Aktiviteter og medlemskap er samordnet med NHO Mat og Bio, men med en arbeidsfordeling hvor NHO Mat og Bio ivaretar hovedtyngden av saksporteføljen mens Norkorn har fokus på saker, engasjement og interesser spesifikke for bygdemøllene.
Arne Christensen
Han hadde en rekke barn, blant disse lagmannen Hans Christian Christensen og grosserer Arne Emil Christensen, som begge var gift med døtre av trelasthandler Haaken C. Mathiesen. Sønnesønnen Arne Christensen (f. 1881) kjøpte Storfosen gods i 1915.
Joe Schaffer
Joseph Leonard Schaffer (født 14. oktober 1937 i Cincinnati i Ohio, død 25. september 2017 samme sted) var en amerikansk fotballspiller som spilte for Buffalo Bills i American Football League (AFL) i 1960. Han spilte college football på University of Tennessee.
Lubna Al-Omair
Lubna Al-Omair (født 14. april 1987) er en saudiarabisk fekter som konkurrerer i florett.
Hun representerte Saudi-Arabia under Sommer-OL 2016 i Rio de Janeiro, der hun ble utslått i første runde.
LP4
LP4 er det fjerde musikkalbumet fra Ratatat, utgitt 8. juni 2010. Albumet har en total spilletid på 42 minutter og 43 sekunder.
Bondegrammatikk – The Mixtape
Bondegrammatikk – The Mixtape er det første musikkalbumet med Jaa9 & OnklP, utgitt i 2003. De solgte rundt 3000 eksemplarer av albumet, men albumet slår fortsatt an som en av Norges mestselgende mixtaper.
Katerina Kontokhristopoulou
Katerina Kontokhristopoulou (gresk: Κατερίνα Κοντοχριστοπούλου; født 10. juni 1997) er en gresk fekter som konkurrerer i florett.
Hun representerte Hellas under Sommer-OL 2016 i Rio de Janeiro, der hun ble utslått i første runde.
Robert Sedlock
Robert John Sedlock (født 7. februar 1937 i Canton i Ohio) er en tidligere amerikansk fotballspiller som spilte for Buffalo Bills i American Football League (AFL). Han spilte college football på University of Georgia.
Abrasjon
Abrasjon er slitasje forårsaket av harde partikler som gjentatte ganger glir på en overflate, og som gir nedknusing eller oppmaling.
Ordet brukes i flere sammenhenger:
8. etappe av Tour de France 2022
8. etappe av Tour de France 2022 gikk fra Dole til Lausanne 9. juli 2022.
Etappen ble vunnet av Wout van Aert.
Sam Claflin
Samuel George Clafin (født 27. juni 1986 i Ipswich) er en engelsk skuespiller.
Kai Lagesen
Kai Lagesen (født 26. februar 1965) er en norsk tidligere fotballspiller.
Sam Claflin
Karriere
Sam Claflin startet sin karriere først etter å ha blitt ferdig på London Academy of Music and Dramatic Art i 2009. Likevel gjorde han seg raskt kjent hos det store filmpublikum ved å spille en av hovedrollene i Pirates of the Caribbean: On Stranger Tides (2011) mot Johnny Depp, Penélope Cruz, Geoffrey Rush og Ian McShane. Han spilte en stor rolle i Snow White and the Huntsman med Kristen Stewart, Chris Hemsworth og Charlize Theron i 2012. Kanskje mest kjent er han likevel for rollen som Finnick Odair i storfilmen The Hunger Games: Catching Fire (2013), en rolle han også skal spille i de to siste filmene i Hunger Games-serien.
Han var også en del av den populære britiske miniserien Pillars of the Earth i 2010, hvor han spilte mot blant andre Ian McShane, Rufus Sewell, Matthew Macfadyen, Eddie Redmayne, Hayley Atwell og Donald Sutherland. Han spilte på ny mot Macfadyen og Atwell i Any Human Heart samme år, en miniserie hvor også Jim Broadbent spilte en hovedrolle. Han var også med i Syfys originale TV-film The Lost Future, der han spilte mot Sean Bean og Annabelle Wallis.
Kai Lagesen
Lagesen ble hentet til fra Drammens Ballklubb for 30 000 kroner etter 1984-sesongen, og etablerte seg raskt i toppdivisjonen som en angrepsvillig høyre-back.
Etter Mjøndalens nedrykk fra øverste divisjon i 1987, ble Lagesen solgt til sammen med Stig Arne Gjellestad for en kombinert sum på 150 000 kroner. Lagesen tilbragte én sesong hos Vålerenga før han returnerte til Mjøndalen.
Maralbexi
Maralbexi (uigursk: مارالبېشى ناھىيىسى / Maralbeşi Nahiyisi, Маралбеши наһийиси, kinesisk: 巴楚县; pinyin: Bāchǔ Xiàn) er et fylke i prefekturet Kashgar i den autonome region Xinjiang i Folkerepublikken Kina.
Befolkningen var på 357,417 innbyggere i 1999.
Kulturminner
Han- til tang-tidens Tokuzsara-funnsted (Tuokuzisalai yizhi, 托库孜萨来遗址) ble i 2001 oppført på Folkerepublikken Kinas liste over kulturminner.
Bo André Bergan
Bo André Bergan (født 14. september 1989 i Langhus, Akershus) er en norsk styrkeløfter, som konkurrerer for Oslo Styrkeløftklubb.
Seattle Seahawks i NFL-sesongen 2020
Seattle Seahawks spilte i sin 45. sesong i National Football League og ellevte under hovedtrener Pete Carroll. Med en seier over Washington Football Team i uke 15 sikret Seahawks en tur til sluttspillet for tredje år på rad. Med en seier over San Francisco 49ers forbedret de på fjorårets sesongresultat på 11–5. Det var første gang i lagets historie at de startet en sesong 5–0. Etter en seier over Los Angeles Rams i uke 16 sikret Seahawks divisjonstittelen for første gang siden 2016.
I wildcardrunden tapte Seattle 30–20 mot Rams. Dette var Seahawks første sluttspilltap på hjemmebane i Wilson/Carroll-æraen, og første siden 2004, da også mot Rams.
Draft
Notater
Sesongoppkjøring
Seahawks' terminliste for sesongoppkjøringen ble annonsert 7. mai, men ble senere kansellert av sikkerhetshensyn på grunn av koronaviruspandemien.
James Earl Ray
James Earl Ray (født 10. mars 1928, død 23. april 1998) var en amerikaner som i 1969 ble dømt til 99 års fengsel for mordet på Martin Luther King jr.
Mălina Călugăreanu
Mălina Călugăreanu (født 15. september 1996) er en rumensk fekter som konkurrerer i florett.
James Earl Ray
King ble drept med et enkelt rifleskudd mens han stod på en hotellbalkong i Memphis, Tennessee. Kort tid etter mordet så et vitne en han mente var James Earl Ray flykte. Rays fingeravtrykk ble senere også funnet på mordvåpenet.
Mălina Călugăreanu
Hun representerte Romania under Sommer-OL 2016 i Rio de Janeiro, der hun ble utslått i første runde.
James Earl Ray
To måneder etter Kings død, ble Ray arrestert på London Heathrow lufthavn mens han forsøkte å forlate Storbritannia med et falskt kanadisk pass under navnet Ramon George Sneyd på vei til Rhodesia, som den gangen hadde et hvitt styre. Ray ble raskt utlevert til Tennessee og anklaget for mordet på Martin Luther King jr.
Han tilsto attentatet den 10. mars 1969, skjønt han trakk tilbake tilståelsen tre dager senere. På råd fra sin advokat Percy Foreman erklærte Ray seg skyldig for å unngå en fellende dom og således muligheten for å få dødsdom.
Ray ble dømt til en straff på 99 år i fengsel.
Ray sparket senere Foreman som sin advokat, og forsøkte så å få saken gjenopptatt uten suksess.
Ray døde i fengsel i 1998 av kronisk Hepatitt C.
Bia Bulcão
Bia Bulcão (født 4. desember 1993) er en brasiliansk fekter som konkurrerer i florett.
Hun representerte Brasil under Sommer-OL 2016 i Rio de Janeiro, der hun ble utslått i andre runde.
Hedda Gabler (2004)
Hedda Gabler er en amerikansk film fra 2004, i regi av Paul Willis. Manuset til Aaron Thomas, Paul Willis og Kristin Newbom er basert på Henrik Ibsens skuespill, Hedda Gabler, fra 1890. Tittelfigurens norske overklassebakgrunn har i filmen blitt omdannet til amerikansk middelklassetilhørighet. Handlingen er lagt til vår tid. Hedda Gabler ble innspilt i Wenatchee i delstaten Washington i løpet seks uker i juni og juli 2002. Seattle-baserte Northwest Film Forum gav prosjektet et såkalt «start to finish»-tilskudd og hjalp til med å skaffe til veie resten av finansieringen. Nasjonalkomiteen for Ibsen-satsingen støttet i 2002 prosjektet med NOK 50,000.
Premieren fant sted på den internasjonale filmfestivalen i Seattle 12. juni 2004.
Kongsgården i Oslo
Kongsgården i Oslo var kongelig residens i Oslo i middelalderen. Komplekset lå rett øst for Mariakirken.
Det eldste anlegget var et ringformet forsvarsanlegg, bygd etter forbilde av de samtidige «motte-and-bailey»-anleggene kjent fra England og Frankrike. Det var et ganske enkelt anlegg, en ringformet jord- og grusvoll omgitt av en vollgrav. Innenfor vollen har det stått et mindre antall tømmerebygninger. Vollen er datert etter myntfunn til 1040 - 1060, noe som samsvarer godt med Harald Hardrådes regjeringstid.
På 1200-tallet ble det oppført et nytt anlegg med forsvarsmurer og bygninger i stein og tegl. Der var også en kongshall av samme type som Håkonshallen i Bergen, men atskillig mindre enn denne. Anlegget kan ha blitt oppført under Håkon IV etter bybrannen i 1223. En annen hypotese er at det er oppført etter brannen i 1254, og at det er den senere Håkon V som var byggherre.
Seterelva (Alta)
Seterelva (også skrevet Sæterelva, nordsamisk: Bealgejohka) er ei elv i Alta kommune i Finnmark. Den er ei sideelv til Tverrelva. Elva har utspring fra Storvannet og renner mot nord til den munner ut i Tverrelva rundt en kilometer nordvest for tettstedet Tverrelvdalen.
Tverrelvvassdraget ble vernet mot kraftutbygging i Verneplan I for vassdrag i 1973.
Norgesmesterskapet i bueskyting 2015
Norgesmesterskapet i bueskyting 2015 bestod av flere arrangementer som i 2015 kåret norgesmestere i bueskyting.
NM innendørs ble arrangert i Klepphallen på Klepp 20.–22. mars. NM i 3D ble arrangert i Drevtjørn Skianlegg i Ulvik 15.–16. august. NM i skiveskyting ble arrangert i Bugårdsparken i Sandefjord 21.–23. august. NM i feltskyting ble arrangert i Sørmarka i Oslo 12.–13. september.
Kongepokalene ble vunnet av Runa Grydeland, Ola Klåpbakken og Njål Åmås.
ONS Norway 2013
ONS Norway 2013 var en oljemesse og et konferanseseminar rettet mot oljeindustrien. ONS Norway varte fra 19. august til 21. august. Messen ble åpnet av Leif Johan Sevland. Messeområdet til ONS Norway er langt mindre enn det storebroren ONS benytter seg av. På 6 000 kvm var det plass til 384 utstillere. Messen hadde 15 117 besøkere. Under ONS Norway 2013 besøkte en av toppsjefene i oljegiganten Rosneft messen og presenterte selskapets planer i Arktis. Han kunngjorde at selskapet planla å bore i Karahavet i august 2014.
Under messen ble det arrangert førpremiere på filmen Pioner for tidligere nordsjødykkere, myndigheter og bransjefolk under oljemessen ONS Norway i Stavanger. Før filmen ble vist uttalte Leif Johan Sevland: «Pionérdykkerne var avgjørende for at oljeeventyret ble en realitet, og mange av dem fikk ødelagt helsen. Sikkerheten på sokkelen er et tema som er like aktuelt i dag.» Før filmen fortalte regissør Erik Skjoldbjærg, skuespiller Ane Dahl Torp og produsent Christian Fredrik Martin om filminnspillingen og pionerdykkerens innsats.
Peter Neve
Peter Neve (ca. 1684-1740) var stiftamtmann i Akershus stiftamt fra 1737 til 1740 og visepresident i Overhoffretten 1739 til 1740.
Han fødtes i Nykøbing Falster som sønn av etatsråd Johan Neve (d. 1718) og Dorothea Hedevig Wilhelm. I 1701 ble han student, i 1710 kom han i Tyske Kancelli, senere i Danske Kancelli hvor han i 1728 endte som etatsråd. I 1730 fikk han det nyopprettede embete gehejmeekspeditionssekretær, som ble nedlagt ved hans avgang. I 1731 ble han adlet; i hans firedelte våpenskjold inngikk to ganger søyler omgitt av ekekrans, og to ganger sekskantede stjerner over tre klipper. Hjelmtegnet viste en stjerne mellom to vinger.
Fire år senere ble han utnevnt til stiftsamtmann i Lolland-Falsters Stift. 1737 ble han forflyttet til stiftsamtmann i Akershus.
Ekteskap
Neve var gift med Maren Norup, enkete etter en formuende handelsmann på Bragernæs, Niels Pedersen Moss (d. 1709). Etter Neves døde i 1740 flyttet hun tilbake til Nykøbing Falster, hvor hun døde i 1757. Hun etterlot seg betydelige midler, hvoriblant Færder fyr i Christianiafjorden. Med sønnen, major Johan Neve (d. 1780) utdøde den adelige slekten.
Oncolex
Oncolex er et gratis nettbasert oppslagsverk om diagnostikk og behandling av kreft. Nettsiden er utarbeidet av Institutt for kreftgenetikk og informatikk ved Oslo universitetssykehus HF, med finansiering fra Helse Sør-Øst RHF.
Målet med nettsiden er å gi helsepersonell – og andre – tilgang på informasjon om kreft. Informasjon som til enhver tid er utviklet og oppdatert i samarbeid med de fremste ekspertene på sitt fagområde.
Oncolex.no ble lansert 26. april 2006. Engelsk versjon av nettsiden, oncolex.org ble lansert i mai 2012.
Ansvarlig redaktør er professor Håvard E. Danielsen, instituttsjef, Institutt for kreftegenetikk og informatikk ved Oslo universitetssykehus HF.
Innhold
Oncolex.no inneholder bakgrunnsstoff om de ulike krefttypene, beskrivelser av prosedyrer innen diagnostikk, kirurgi, medikamentell behandling, strålebehandling og støttebehandling, pasientinformasjon og Nasjonalt Register for Medikamentell Kreftbehandling.
Krefttyper
Oncolex dekker følgende krefttyper:
Abuna Yemata Guh
Kirken er kjent for sine vegg- og kuppel-malerier, de kan dateres tilbake til 500-tallet og er bevart i bra stand.
Kirken er en av 35 steinhuggede kirker i Etiopia, og i dette området finnes flere av dem.
Om kirken
Det er ingen vei frem til kirken, den første delen er en ca. 30 minutters tur oppover en sti med trapper. Når man har tatt seg frem til fjellet starter oppstigningen til inngangen til kirken, det er en bratt og farlig stigning. Her er det først en ca. 30 meter høy vertikal fjellvegg hvor man må klatre, det er laget noen små fottrinn i fjellet og etter som dette er et hellig sted må man klatre barbeint. Videre oppover er det mer som en sti som først kommer til et dåpskapell i fjellet. Videre går den oppover og over en 50 cm bred naturlig "bro" med et stup på omtrent 250 meter på begge sider, og deretter over en smal trebro.
Fjellet og steinpilarene består av Enticho og Adigrat sandstein, dette er restene etter erosjonen av prekambrium landmasser.
Historie
Ifølge lokal historier ble kirken hugget ut 500-tallet og viet til Abuna Yemata en av de ni helgener.
De ni hellige antas tradisjonelt å ha sin opprinnelse fra Roma, Konstantinopel og Syria mellom slutten av det femte og begynnelsen av det sjette århundre.
Maleriene i kirken
Den tørre luften har bevart disse kalkmaleriene i sin opprinnelige perfeksjon.
Maleriene er noen av de første sporene etter kristendommen i Etiopia og det er temaer rundt de ni hellige og tolv apostler. De eldste ikonene er i form av diptykhon og triptykon som dateres tilbake til det femtende århundre.
Det er flere malerier som viser figurer fra Det gamle testamente enn det er fra Det nye testamente.
I Disappear
«I Disappear» er en sang og single av det amerikanske heavy metal bandet Metallica. Sangen ble innspilt som en del av lydsporet til Mission: Impossible II. Dette er også den siste sangen hvor Jason Newsted spiller bass, siden han valgte å forlate bandet året etter. Oppdagelsen av sangen på fildelingsnettverket, Napster var med på å engasjere Metallica og spesielt da trommeslager Lars Ulrich i kampen mot ulovlig nedlastning. Denne oppdagelsen var også med på å få problemene med filnedlastning frem i lyset. Dette ledet til massesanksjoner mot Napster, og som til slutt var med på å få det originale Napsterprosjektet til å gå under.
Musikkvideo
I musikkvideoen til sangen spiller bandmedlemmene roller fra forskjellige actionfilmer. James Hetfield kjører i en bil ned gatene i San Francisco med en vannbølge etter seg som i filmen fra thrilleren Bullitt fra 1968. En kan se gitarist Kirk Hammett bli jagd gjennom ørkenen av et fly (North by Northwest), og bassist Jason Newstead slite seg opp trapper, mens hundrevis av mennesker går mot ham, som i filmen Brazil. Nær slutten av filmen kan man også se Lars Ulrich hoppe ut av vinduet på en skyskraper, noe som skal være en referanse til den første Die Hard-filmen. Videoen ble regissert av Wayne Isham.
Øverland bru (Bærum)
Øverland bru, også kalt Øverlandsbroen, er en tørrmurt steinhvelvsbru som går over Øverlandselva sør for tunet på Øverland gård i Bærum. Brua ble oppført i 1838 som en del av den gamle hovedveien til Bergen gjennom Lommedalen. Den erstattet en eldre trebru på stedet, og brusted på Øverland er nevnt i 1594. Den gamle veitraséen er forsvunnet her, men i 1997 ble det anlagt gangvei ned til gamlebrua som utgjør en del av Pilegrimsleden. Brua er vernet. Nåværende trasé av Gamle Ringeriksvei (Fylkesvei 168) krysser elva 100 meter lenger nord for den gamle Øverlandsbrua.
I 1846 ble Øverlandsbakken utbedret. Traséen gikk ut av bruk som hovedvei i 1859, da den nye vegen fra Sandvika og over Sollihøgda stod ferdig. Veien over Øverlandsdalen ble løftet og utbedret i 1893. I den forbindelse ble gamlebrua avløst av ny lenger nord. I 1954 ble det bygd ny stålbjelkebru med brukar av betong. Veiparsellen over Øverland ble oppgradert i åra 1960-63 i kommunal regi som bygdeveianlegg. I 1964 ble strekningen omklassifisert til riksvei.
Giro di Lombardia 1985
Il Lombardia 1985 var et sykkelritt som ble arrangert i regionen Lombardia i Italia i 1985.
NM i styrkeløft 1995
Norgesmesterskapet i styrkeløft 1995 ble arrangert i Alta 31. mars–2. april. Arrangør var Alta KK.
Kongepokalene ble vunnet av Roy Brandtzæg og Ingjerd Pytte.
Nataly Michel
Nataly Michel (født 9. juli 1990) er en meksikansk fekter som konkurrerer i florett.
Whiskey in the Jar
«Whiskey in the Jar» er en irsk tradisjonell sang også går under navn som «Kilgary Mountain», «Gilgarra Mountain» og «Darlin' Sportin' Jenny».
Handlingen finner sted i de sørlige fjellene i Irland, der fylkene Cork og Kerry nevnes spesielt, sammen med Fenit, en landsby i fylket Kerry. Sangen handler om en Rapparee (landeveisrøver), som blir forrådt av sin kone eller kjæreste, og er en av de mest spilte tradisjonelle irske sangene. Det har blitt foretatt innspillinger av en rekke profesjonelle kunstnere siden 1950-tallet. Sangen fikk først bred eksponering da den irske folkemusikkgruppa The Dubliners framførte den internasjonalt som en signatursang, og spilte den inn på tre album i løpet av 1960-tallet.
Det irske rockebandet Thin Lizzy bygget videre på denne suksessen, og bandet kom med på de irske og britiske hitlistene med hiten i begynnelsen av 1970-tallet. Det amerikanske heavy metal-bandet Metallica brakte den til et større publikum i 1998 ved å spille en utgave veldig lik Thin Lizzy sin, men med en tyngre lyd, og vant med sin versjon en Grammy for Best Hard Rock Performance i 2000.
Varianter av teksten
Det er forskjellige innledninger på sangen
Grateful Deads sin versjon begynner slik:
The Dubliners, Christy Moore og The Pogues versjon:
Thin Lizzys/Metallicas versjon:
Lillebjørn Nilsens versjon, «Svikefulle Mari»:
Luftforsvarets baser og installasjoner
Luftforsvarets baser og installasjoner omfatter flystasjoner, kontroll- og varslingsstasjoner og andre luftmilitære installasjoner.
Flystasjoner
Ved flystasjonene er det en rekke lokale avdelinger tilknyttet større organisasjoner som Forsvarets logistikkorganisasjon, Forsvarsbygg, Cyberforsvaret, som alle stiller infrastruktur og støtte tilgjengelig for at blant annet luftvingen skal kunne utføre sine operative bidrag.
Ørland flystasjon
Ørland flystasjon har følgende representerte avdelinger:
Luftforsvarsbase Bodø
Luftforsvarsbase Bodø har følgende representerte avdelinger:
Måneskin
Måneskin er et italiensk rockeband grunnlagt i 2016. Bandet består av frontvokalist Damiano David, bassist, gitarist Thomas Raggi og trommis Ethan Torchio. Gruppens danske navn har sitt opphav i at bassisten Victoria De Angelis er halvt dansk og snakker dansk i tillegg til italiensk.